**Pakuotės lapelis: informacija vartotojui**

**Pentilin 400 mg pailginto atpalaidavimo tabletės**

Pentoksifilinas

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

* Neišmeskite šio lapelio, nes vėl gali prireikti jį perskaityti.
* Jeigu kiltų daugiau klausimų, kreipkitės į gydytoją arba vaistininką.
* Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
* Jeigu pasireiškė šalutinis poveikis (net jeigu jis šiame lapelyje nenurodytas), apie tai pasakykite gydytojui arba vaistininkui. Žr. 4 skyrių.

**Apie ką rašoma šiame lapelyje?**

1. Kas yra Pentilin ir kam jis vartojamas

2. Kas žinotina prieš vartojant Pentilin

3. Kaip vartoti Pentilin

4. Galimas šalutinis poveikis

5. Kaip laikyti Pentilin

6. Pakuotės turinys ir kita informacija

**1. Kas yra Pentilin ir kam jis vartojamas**

Pentilin veiklioji medžiaga yra pentoksifilinas, kuri priklauso vaistų grupei, vadinamai periferiniai vazodilatatoriai. Pentoksifilinas veikia kraujo klampumą, mažindamas jame esančių ląstelių sulipimą bei didindamas raudonųjų kraujo kūnelių gebėjimą deformuotis.

Pentilin skiriamas siekiant pagerinti kraujo tėkmę sergant periferinių kraujagyslių liga (pvz., pagerinti kraujo pritekėjimą į rankas ir kojas).

**2. Kas žinotina prieš vartojant Pentilin**

**Pentilin vartoti negalima:**

* jeigu yra alergija pentoksifilinui arba bet kuriai pagalbinei šio vaisto medžiagai (jos išvardytos 6 skyriuje);
* jeigu yra alergija panašiam ksantinų grupės vaistui ir (arba) medžiagai, pvz., teofilinui, kofeinui, cholino teofilinatui, aminofilinui ar teobrominui;
* jeigu yra sunkus širdies ritmo sutrikimas (nereguliarus ritmas);
* jeigu Jus ištiko ūminis miokardo infarktas;
* jeigu Jus ištiko priepuolis su kraujavimu į smegenis;
* jeigu Jums yra kraujavimas tinklainėje ar kitas kliniškai reikšmingas kraujavimas;
* jeigu jums yra kraujo krešėjimo sutrikimų arba kitų ligų, dėl kurių yra padidėjęs kraujavimo pavojus.

Jeigu šios būklės vystosi vartojant šį vaistą, ar Jums kyla abejonių dėl šio vaisto vartojimo, pasakykite apie tai gydytojui.

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Pentilin.

Jei kuri nors iš išvardytų būklių Jums tinka, turite pasakyti gydytojui:

* sunkus kepenų ar inkstų funkcijos nepakankamumas;
* širdies nepakankamumas;
* širdies ritmo sutrikimai;
* nustatyta sunki krūtinės angina;
* žemas ar nestabilus kraujo spaudimas;
* numatoma atlikti chirurgines procedūras, nustatyta skrandžio opaligė ar kitos būklės, dėl kurių yra didelis kraujavimo pavojus.

**Vaikams ir paaugliams**

Ar saugu gydyti jaunesnius kaip 18 metų vaikus, pakankamai neištirta, todėl tokiems pacientams šio vaisto vartoti draudžiama.

**Kiti vaistai ir Pentilin**

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Pasakykite gydytojui, jei Jūs vartojate:

* vaistus nuo padidėjusio kraujo spaudimo;
* vaistus, mažinančius kraujo krešėjimą (tokius kaip varfarinas);
* vaistus nuo virškinimo trakto sutrikimų (pvz., cimetidiną, famotidiną, ranitidiną, nizatidiną);
* teofiliną (bronchinei astmai gydyti);
* ketorolaką, meloksikamą (skausmą ir uždegimą slopinančių vaistų);
* ciprofloksaciną (antibiotikas infekcinėms ligoms gydyti);
* vaistus nuo cukrinio diabeto, įskaitant insuliną.

**Pentilin vartojimas su maistu**

Pentilin galima vartoti valgio metu ar po jo.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Jei pastojote vartodama Pentilin, nedelsiant kreipkitės į gydytoją.

Jeigu esate motina ir žindote kūdikį, nevartokite Pentilin.

**Vairavimas ir mechanizmų valdymas**

Kol kaip reikiant nesuprasite, kaip vaistas Jus veikia, nevairuokite bei nevaldykite mechanizmų. Šis vaistas gali sukelti galvos svaigimą.

**3. Kaip vartoti Pentilin**

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama pradinė pentoksifilino dozė - viena 400 mg pailginto atpalaidavimo tabletė (ji geriama tris kartus per parą). Klinikinei būklei pagerėjus, paros dozė gali būti sumažinta iki vienos pailginto atpalaidavimo tabletės po 400 mg dukart per parą.

Inkstų funkcijos sutrikimas

Jei sutrikusi inkstų funkcija (kreatinino klirensas < 30 ml/min.), gydytojas paros dozę gali mažinti iki 1-2 pailginto atpalaidavimo tablečių.

Kepenų funkcijos sutrikimas

Jei labai sutrikusi kepenų funkcija, gydytojas dozę taip pat mažins, atsižvelgdamas į sukeliamą poveikį ir vaisto toleravimą.

Senyvo amžiaus pacientai

Senyviems pacientams dozės koreguoti nereikia.

Vaistas vartojamas per burną. Pailginto atpalaidavimo tabletę reikia nuryti sveiką, užgeriant stikline vandens.

Pentilin vartojimo trukmę nustatys Jūsų gydytojas.

**Ką daryti pavartojus per didelę Pentilin dozę?**

Išgėrus per didelę dozę, nedelsdami kreipkitės į gydytoją.

**Pamiršus pavartoti Pentilin**

Negalima vartoti dvigubos dozės norint kompensuoti praleistą dozę.

**Nustojus vartoti Pentilin**

Nenutraukite gydymo. Kreipkitės į gydytoją arba vaistininką prieš nutraukiant Pentilin vartojimą.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

**Nustokite vartoti Pentilin ir kreipkitės į gydytoją arba nedelsdami vykite į ligoninę, jei:**

* yra alerginė reakcija. Požymiai gali būti: išbėrimas, rijimo ar kvėpavimo sutrikimai, lūpų, veido, gerklės ar liežuvio patinimas;
* kraujavimas po oda, į gleivines;
* kraujas skrandžio turinyje ar išmatose (pasituštinus);
* jeigu pasireiškia būklė, vadinama aseptiniu meningitu. Požymiai yra galvos skausmas, kaklo sustingimas, akių skausmas ar diskomfortas ryškioje šviesoje.

Kitas šalutinis poveikis

*Nedažnas (gali pasireikšti rečiau kaip 1 iš 100 žmonių):*

* veido paraudimas,
* virškinimo sutrikimai (pykinimas, vėmimas, pilvo pūtimas, skausmas skrandyje).

*Retas (gali pasireikšti rečiau kaip 1 iš 1000 žmonių):*

* galvos svaigimas,
* galvos skausmas,
* greitas širdies plakimas.

*Labai retas (gali pasireikšti rečiau kaip 1 iš 10000 žmonių):*

* trombocitų skaičiaus sumažėjimas, kuris padidina kraujavimo riziką ar mėlynių atsiradimą (trombocitopenija),
* krešumo rodiklių sutrikimas, dėl kurio didėja kraujavimo rizika,
* sumažėjęs cukraus kiekis kraujyje,
* neramumas, nemiga, drebulys,
* krūtinės skausmas (angina),
* žemas kraujo spaudimas.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti Pentilin**

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir lizdinės plokštelės po „Tinka iki“/„EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25°C temperatūroje.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką

**6. Pakuotės turinys ir kita informacija**

**Pentilin sudėtis**

* Veiklioji medžiaga yra pentoksifilinas. Kiekvienoje pailginto atpalaidavimo tabletėje yra 400 mg pentoksifilino.
* Pagalbinės medžiagos yra hipromeliozė, makrogolis 6000, magnio stearatas, bevandenis koloidinis silicio dioksidas, titano dioksidas (E171), talkas.

**Pentilin išvaizda ir kiekis pakuotėje**

Pailginto atpalaidavimo tabletės yra baltos, ovalios, abipus išgaubtos.

Aliuminio bei PVC folijos lizdinė plokštelė. Kartono dėžutėje yra 20 tablečių (2 plokštelės po 10 tablečių) arba 100 tablečių (10 plokštelių po 10 tablečių).

Gali būti tiekiamos ne visų dydžių pakuotės.

**Registruotojas ir gamintojas**

KRKA, d. d., Novo mesto, Šmarješka cesta 6, 8501 Novo mesto, Slovėnija

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB KRKA Lietuva

Senasis Ukmergės kelias 4,

Vilniaus raj., Užubalių k.

LT - 14013

Tel. + 370 5 236 27 40

**Šis pakuotės lapelis paskutinį kartą peržiūrėta 2020-12-29.**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje<http://www.vvkt.lt/>